La Companyia Hongaresa de Teatre celebra el seu 20 aniversari amb la representació de dues obres a Sagunt
15 de desembre 2015

![Imagen 1](/media/eqxg1rm4/68_cantantcalbamaq.jpg)![Imagen 2](/media/qeuanh1v/68_marialajabalinamaq.jpg)

​

La Companyia Hongaresa de Teatre representarà les obres _La Cantant calba al McDonalds_ i _María la Jabalina_ a Sagunt amb motiu del seu 20 aniversari. En finalitzar la segona obra, la companyia celebrarà una festa, on es presentarà un llibre homenatge i un video recopilatori sobre la seua trajectòria.

  
Divendres que ve 18 de desembre a les 20:30h es representarà en el Centre Cultural Mario Monreal (C/Roma, núm.9) de Sagunt l'espectacle _La Cantant calba al McDonalds_. És una comèdia de Lluïsa Cunillé inspirada en la _Cantant Calba_ de Ionesco, on els mítics personatges de l'obra més emblemàtica de l'absurd viatgen al nostre temps. En l'obra dos tristos adúlters, el Sr. Martin i la Sra. Smith, s'ha citat en un McDonald's de Londres qualsevol. A la representació participen com a actors Lola López, Pep Ricart, Mafalda Bellido i Marcos Sproston. El preu és de 9 euros i es representarà en valencià.

  
D'altra banda, el dissabte 19 de desembre a les 20:30h a la Casa Municipal de Cultura (C/Progrés, núm.9) del Port de Sagunt, es representarà l'obra _María la Jabalina_, l'espectacle emblemàtic de la companyia. Amb la història d'aquesta ciutadana portenya afusellada durant el franquisme, Lola López ha viatjat a Buenos Aires, Còrdova, Tucumán, Jujui, Madrid, Sevilla i Astúries. Encara que l'espectacle es va estrenar fa set anys al Port de Sagunt, l'obra s'ha anat enriquint amb més dades, informacions, imatges fotogràfiques i audiovisuals que s'han incorporat a la representació. L'entrada és de 7 euros i l'espectacle és en castellà.

  
Després d'aquesta última representació la companyia celebra la “Festa Hongaresa”, una xicoteta celebració en la qual es presentarà el llibre “20 anys d’Hongaresa Teatre” i que compta amb una actuació musical, un vídeo recopilatori de la trajectòria de la Companyia Hongaresa de Teatre i un brindis.

*   [](http://www.facebook.com/sharer.php?u=https://aytosagunto.es/va/actualitat/la-companyia-hongaresa-de-teatre-celebra-el-seu-20-aniversari-amb-la-representacio-de-dues-obres-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-companyia-hongaresa-de-teatre-celebra-el-seu-20-aniversari-amb-la-representacio-de-dues-obres-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-hongaresa-de-teatre-celebra-el-seu-20-aniversari-amb-la-representacio-de-dues-obres-a-sagunt/ "Linked In")
*   [](mailto:?body=https://aytosagunto.es/va/actualitat/la-companyia-hongaresa-de-teatre-celebra-el-seu-20-aniversari-amb-la-representacio-de-dues-obres-a-sagunt/)